# MARIJAMPOLĖS PETRO KRIAUČIŪNO VIEŠOJI BIBLIOTEKA

Biudžetinė įstaiga, Vytauto g. 20, 68298 Marijampolė, tel. / faks. (8 343) 51862, el. p. d.kirtikliene@marvb.lt

Duomenys kaupiami ir saugomi Juridinių asmenų registre, kodas 190495783

Marijampolės savivaldybės tarybai

2018-ŲJŲ METŲ VEIKLOS ATASKAITA

2019-02-28 Nr. 3 – 130 (3. 4)

Marijampolė

**Bendros žinios apie Petro Kriaučiūno viešąją biblioteką (toliau - Biblioteka).**

Strateginis tikslas - užtikrinti Bibliotekos prieinamumą visoms bendruomenės grupėms, plėsti tradicinių, edukacinių ir elektroninių paslaugų įvairovę, krašto paveldo skaitmeninimo ir skaitymo skatinimo iniciatyvas.

2018 m. baigėsi Bibliotekos priestato renovacijos ir modernizavimo darbai (Vytauto g. 22), vykdant investicinį projektą „Marijampolės Petro Kriaučiūno viešosios bibliotekos modernizavimas ir paslaugų plėtra“. Lapkričio 30 – gruodžio 1 dienomis Biblioteka atvėrė duris „Realios virtualybės“ festivaliu. Festivalio metu įvyko 13 renginių, kuriuose apsilankė daugiau kaip 2, 5 tūkst. lankytojų.

Marijampolės savivaldybės tarybos 2018 m. rugsėjo 24 d. sprendimais Nr. 1 – 272 ir Nr. 1 - 273, buvo patvirtinti: Bibliotekos struktūrinių teritorinių padalinių skaičius – 22 ir etatų skaičius – 69. Petro Kriaučiūno direktoriaus 2018 m. rugsėjo 28 d. įsakymu Nr. V – 32 „Dėl Petro Kriaučiūno viešosios bibliotekos struktūros ir pareigybių sąrašo patvirtinimo“, atsižvelgiant į naujas darbuotojų funkcijas ir vartotojų poreikius, pertvarkyta Viešosios bibliotekos struktūra: įsteigti nauji struktūriniai padaliniai: Lankytojų aptarnavimo centras, Vaikų ir jaunimo edukacijos centras, Informacijos išteklių ir vadybos skyrius, parengti jų nuostatai ir darbuotojų pareigybių aprašymai. Taip pat įsteigtos naujos pareigybės – budėtojo (0, 5 etato) ir Balsupių padalinio kūriko (1, 0 etatas).

Bibliotekoje dirbo 67 darbuotojai, iš jų: 3 bibliotekos administracijos darbuotojai, 47 profesionalūs bibliotekininkai, 12 kvalifikuotų specialistų ir 8 techniniai darbuotojai.

 **Viešosios bibliotekos finansavimas 2018 m.:**

|  |  |  |  |  |
| --- | --- | --- | --- | --- |
| Iš viso, €  | Savivaldybės lėšos, € | Valstybės lėšos, €  | ES lėšos, € | Kiti šaltiniai, € |
| Viso | Iš jų |
| Lėšos aplinkai finansuoti | Surinktos pajamos | Projektai |
| 797373, 87 | 747733, 83 | 726900, 00 | 5928, 5 | 14530, 00 | 46428, 00 | 1201, 00 | 2011, 04 |

Bibliotekos biudžetas gavo 46428, 00 Eur valstybės lėšų,

Gauta 1201, 00 € Europos sąjungos struktūrinių fondų lėšų neformaliajam mokinių ugdymui.

Iš kitų šaltinių – 2011, 04 €, iš jų 1666, 35 € Užimtumo tarnybos ir 344, 69 € - 2% parama.

Kreditorinis įsiskolinimas 2018-12-31 – 1766, 16 (2018 m. – 375, 33) €.

Dokumentams įsigyti iš visų finansavimo šaltinių buvo panaudota 56951, 88 (2016 m. - 55644, 0) €, iš jų savivaldybės lėšos periodikos įsigijimui sudarė 11130, 41 (2016 m. - 11231, 0) €.

Vienam savivaldybės gyventojui naujiems dokumentams įsigyti buvo skirta 1, 1 € (2017 m. – 1, 0) €, iš jų valstybės lėšų – 0, 85 €, savivaldybės – 0, 25 €. Vidutinė naujos knygos kaina – 7, 8 € (2017 m. – 7, 6).

 **Viešosios bibliotekos veiklos organizavimas. Pagrindiniai darbo rodikliai.**

Įgyvendinant strateginiame veiklos plane numatytą strateginį tikslą buvo vykdoma programa: Bendruomenės informacinis ir kultūrinis aprūpinimas, vartotojų poreikius atitinkančių paslaugų plėtra ir viešųjų erdvių įveiklinimas.

Programos tikslas: teikti kokybiškas ir inovatyvias kultūros, informacijos, edukacines ir rekreacijos paslaugas, kurti Bibliotekoje patrauklią bendruomenei viešąją erdvę.

**Ataskaitiniam laikotarpiui išsikelti uždaviniai:**

1. **Puoselėti bendruomenės, ypač vaikų, kultūrinę edukaciją, skatinti bendruomeniškumą ir kūrybinę raišką. Organizuoti kultūrinius renginius bibliotekoje, atrasti netradicines erdves bibliotekų renginiams, užtikrinti kultūros renginių reklamą ir viešinimą.**

Ataskaitiniais metais viešojoje bibliotekoje ir padaliniuose buvo surengta 637 renginiai, iš jų vaikams – 309 (2017 m. atitinkamai 723 ir 326). Surengta 259 kūrybos, dailės ir literatūros parodos. Bibliotekų organizuojamuose renginiuose apsilankė daugiau kaip 17 tūkst. lankytojų arba 31, 4 % savivaldybės gyventojų.

Vykstant priestato remontui, buvo kūrybiškai išnaudojamos Vaikų ir jaunimo edukacijos centro patalpos ir viešosios miesto erdvės. Multicentro vestibiulyje vyko dailės parodų pristatymai ir renginiai, o gražiausi renginiai mažiesiems – Vytauto parke: įvairiomis temomis organizuotuose vasaros skaitymuose (15 renginių) dalyvavo daugiau kaip 2 tūkst. gyventojų. Didžiausias renginys – „Realios virtualybės“ festivalis: modernizuotose patalpose vyko susitikimai ir diskusijos (dalyvavo prof. L. Mažylis, žurnalistai A. Katkevičius ir R. Zemkauskas, krašto kūrėjai, fotografai), parodų ir virtualių pramogų pristatymai (G. Vyšniausko piešinių paroda „Dievo bitė“, šviesos instaliacijos „Išnykusi Marijampolės architektūra“, „Feel Photo“ piešimas tamsoje), paslaugų pristatymai, interaktyvūs ir pažintiniai renginiai vaikams (robotikos ir interaktyvių knygų dirbtuvės, mokslinis šou „Atradėjas“, „Mėgintuvėlio“ šou, N2 „Mokslo šturmas“).

Viešoji biblioteka teikė neformaliojo švietimo paslaugas: sutelkti meno ir literatūros mėgėjai (klubai „Margainis“, „Obuolys nuo obels“, 18 užsiėmimų), lėlių teatras „Trivainėlis“ parengė naują edukacinį spektaklį „Knygos pasakoja 100-mečio istoriją“, skirtą Lietuvos valstybės šimtmečiui (akredituotas kaip kultūros paso paslauga, surengti 7 pasirodymai, apsilankė beveik keturi šimtai vaikų). Vaikų neformaliojo švietimo „Knygų draugai“ būrelio nariai dalyvavo 26 įvairaus pobūdžio užsiėmimuose, Draugystės bibliotekoje surengta vaikų vasaros stovykla „Komiksai + animacija“,  skirta pradinių klasių mokiniams ir kūrybinės komiksų dirbtuvės jaunimui.

 **2. Didinti informacijos paslaugų apimtį ir kokybę bibliotekoje, plėsti gyventojų konsultavimą, sudaryti sąlygas bendruomenei mokytis ir skaitmenizuoti krašto dokumento fondų turinį ir užtikrinti sklaidą elektroninėje erdvėje.**

Organizuota edukacinė veikla ir mokymai. Mokymuose ir konsultacijose 2018 m. dalyvavo 5617 gyventojų, iš jų 991 dalyvavo kompiuterinio raštingumo renginiuose, 1240 – kituose mokomuosiuose renginiuose ir 3386 gyventojai buvo konsultuoti kompiuterinio raštingumo klausimais. Vartotojų mokymui ir konsultavimui Bibliotekos darbuotojai skyrė 702 val.

Lankytojų aptarnavimo centro darbuotojai dėl pastato remonto (vietos stokos) kompiuterinio raštingumo mokymų nevykdė, bet bibliotekose populiarėja edukacijos ir neformalūs mokymai įvairioms lankytojų grupėms. Kaimo padaliniuose populiarūs edukaciniai užsiėmimai, kūrybinės dirbtuvės: margučių marginimas, stiklo indų dekoravimas, ažūrinių žvakių kūrimas, juostų audimas, tapybos užsiėmimai, lėlių kūrimas.

Vaikų ir jaunimo edukacijos centre organizuojami edukaciniai užsiėmimai vaikams ir moksleiviams: žemės pažinimo („Žemė – žmonių planeta“), meteorologijos, fotografijos, anglų kalbos („Anglų kalba pradedantiesiems“ 5 ciklai), kūrybinio konstravimo, muzikos („Tautinis repas“), knygos istorijos temomis. Jie papildyti viktorinomis, žaidimais ir vaizdine medžiaga. Multicentre surengta – 285 val. edukacinių užsiėmimų. Edukacijos ir mokymuose apsilankė 4412 (lankytojai, iš jų 2528 vaikai iki 14 m. amžiaus.

Įsijungėme į respublikines skaitmenines iniciatyvas, dalyvavome „All Digital Week 2018“ renginiuose ir „Saugesnio interneto savaitėje“. Skaitmeninio raštingumo mokymai vykdyti padalinių bibliotekose: gyventojai mokomi susirasti reikiamą informaciją internete, užsiregistruoti pas gydytojus, naudotis elektronine parduotuve, nusipirkti bilietus į koncertą ar teatrą.

1. **Atnaujinti, sudaryti, tvarkyti ir valdyti Bibliotekos informacijos išteklius: leidinius ir elektroninius dokumentus.**

Bibliotekos elektroniniame kataloge yra 73775 bibliografiniai įrašai. Per metus sukurti nauji 5640 bibliografiniai įrašai.

Lietuvos integralios bibliotekų informacijos sistemos (LIBIS) programinė įranga įdiegta Viešojoje bibliotekoje, Draugystės ir visose kaimo bibliotekose, naujausia LIBIS PĮ v4.39.0.0 versija įdiegta spalio mėn.: skaitytojų registracijos posistemyje sukurta funkcija, kurios pagalba žymimas vartotojų sutikimas/nesutikimas gauti naujienlaiškius ir dalyvauti apklausose (BDAR reikalavimai). Galimybe elektroniniame kataloge tvarkyti savo sritį (užsisakyti/rezervuoti dokumentą internetu), pasinaudojo 403 vartotojai, jie užsakė 1142 leidinius, dokumentų grąžinimo aparatais (DGA) Viešojoje bibliotekoje ir Draugystės padalinyje pasinaudojo 579 bibliotekos vartotojai, elektroninę naujų dokumentų prenumeratą užsisakė 582 vartotojai, elektroninio pašto adresais buvo pasiekiami 2887 vartotojai.

Vartotojams suteikta 7677 (2017 m.–10056) informacinės užklausos, iš jų 847 gautos elektroniniais kanalais.

Bibliotekos dokumentų fondą sudaro – 183, 7 tūkst. fizinių vienetų, fondo apyvarta – 1, 3. 1 savivaldybės gyventojui bibliotekoje vidutiniškai teko – 3, 4 dokumentų; naujai gauti dokumentai fonduose sudarė – 8, 9 %.

1. **Skatinti bibliotekininkus tobulinti kompetencijas, rengti ir įgyvendinti bibliotekų plėtrą skatinančius projektus.**

2018 metais 18 bibliotekininkų dalyvavo kompetencijų ugdymo renginiuose ir mokymuose.

Parengta ir pateikta 17 projektinių paraiškų finansinę paramą administruojančioms institucijoms – 2014-2020 m. Lietuvos ir Rusijos bendradarbiavimo per sieną programai, Jaunimo reikalų departamento prie Socialinės apsaugos ir darbo ministerijos administruojamai Atvirų jaunimo erdvių veiklų programai, Sveikatos ministerijos Valstybinio visuomenės sveikatos stiprinimo fondui, Lietuvos kultūros tarybai, Kultūros paso paslaugai, Marijampolės savivaldybės administruojamoms jaunimo užimtumo, visuomenės sveikatos, nevyriausybinių organizacijų, neįgaliųjų socialinės integracijos ir kultūros programoms. Iš įvairių šaltinių 9 projektų vykdymui (valstybės, savivaldybės, kitų šaltinių) gauta ir įsisavinta 17231, 00 Eur lėšų.

* Projekto „Jaunimo kūrybinės idėjos – miestui“ pagrindinis siekis – ugdyti jaunų žmonių vertybines nuostatas, pilietiškumą, skatinti jų kūrybiškumą, saviraišką ir sklaidą. Projektą finansavo Marijampolės savivaldybės jaunimo užimtumo 2015-2018 metų programa (1200 Eur).
* Projektą „Skaitymo kultūra jaunose šeimose“ finansavo Marijampolės savivaldybės jaunimo užimtumo 2015-2018 metų programa (1000 Eur). Pagrindinis siekis – formuoti skaitymo kultūrą jaunose šeimose, panaudojant kūrybines veiklas (klubo „Multimažyliai“ užsiėmimai, orientuoti tėvams ir kūdikiams nuo 5 iki 12 mėn.).
* Projektą „Susitikime bibliotekoje: renkuosi būti sveikas“ finansavo Marijampolės savivaldybės visuomenės sveikatos rėmimo specialioji programa (1380 Eur). Pagrindinis tikslas – inovatyviomis informacinėmis ir edukacinėmis iniciatyvomis skatinti sveiką gyvenseną. Lankytojų aptarnavimo centre, Draugystės, Sasnavos, Liudvinavo, Šunskų ir Gudelių padaliniuose įrengtos sveikatinimo erdvės „Padėk sau“ su informaciniais leidiniais ir automatiniais kraujospūdžio matuokliais.
* 2018 m. baigtas įgyvendinti du metus vykdytas tęstinis projektas „Suvalkijos elektroninė biblioteka“. Projektą finansavo Lietuvos kultūros taryba. Pagrindinis tikslas – užtikrinti kultūros vertybių išlikimą, apsaugą ir sklaidą, sukuriant prieinamą visuomenei Suvalkijos elektroninę biblioteką. Sukurtas dokumentinis filmas „Marijampolės istorijos pėdsakais“(5 dalys). Filmas įrašytas į DVD, publikuojamas portale „Noriu žinoti“ ir Youtube kanale.
* Projektą „Gyventi – tai nereiškia kvėpuoti, tai reiškia veikti“ finansavo Marijampolės savivaldybės neįgaliųjų socialinės integracijos programa (1450 Eur). Pagrindinis siekis – skatinti neįgaliųjų užimtumą, meninę raišką, aktyvų dalyvavimą bendruomenės gyvenime, mažinti kultūrinę ir socialinę atskirtį. Įgyvendinant šį projektą organizuoti renginiai 3 renginiai, 3 kūrybinės dirbtuvės, renginiuose dalyvavo 305 neįgalieji.
* Draugystės biblioteka Marijampolės savivaldybės vaikų 2018 metų vasaros užimtumo programai pateikė paraišką vaikų vasaros stovykla „Komiksai + animacija“, skirtos pradinių klasių mokiniams (500 Eur). Programa skirta norintiems sužinoti apie komiksus ir animaciją, susipažinti su jų kūrimo technikomis bei atskleisti savo meninį talentą.
* Marijampolės savivaldybei buvo pateikta paraiška finansuoti programą „Realios virtualybės festivalis“. Festivalis buvo įtrauktas į „Marijampolė – Lietuvos kultūros sostinė 2018“ renginių programą, įgyvendinimui skirta 9000 Eur. Lapkričio 30 – gruodžio 1 dienomis, po dvejus metus trukusios renovacijos, biblioteka atvėrė duris lankytojams. Pagrindinis atidarymo akcentas – festivalis „Reali virtualybė“. Jo metu nuo ryto iki vakaro dvi dienas bibliotekos lankytojai mėgavosi įvairiais renginiais: susitikimais su žinomais TV veidais, mokslininkais, stebėjo chemijos guru šou, išmėgino virtualias pramogas, turėjo galimybę pasivaikščioti judančiomis grindimis, išvydo šviesos instaliacijas, pamatė išnykusią Marijampolės architektūrą. Renginį vedė  TV laidų vedėja Edita Mildažytė, svečius moderniu šokiu stebino Kauno šokio teatras „Aura“.
* 2018 m. gruodžio 31 d. baigėsi neformalaus vaikų švietimo programos „Knygos draugai“ akreditacija. Vaikų ir jaunimo edukacijos centras per metus įsisavino 1201 Eur.
* Marijampolės savivaldybės nevyriausybinių organizacijų, religinių bendrijų ir menininkų programa finansavo Marijampolės bibliotekininkų draugijos projektą „Knygos pasakoja šimtmečio istoriją“ (1500 Eur). Pagrindinis tikslas – ugdyti vaikų pilietiškumą ir tautiškumą, gilinti žinias apie Lietuvos istoriją, jos kalbą, tradicijas, tautinį kostiumą, sukuriant ir pristatant edukacinį spektaklį „Knygos pasakoja šimtmečio istoriją“.
1. **Organizuoti ir vykdyti vartotojų ir lankytojų aptarnavimą, suteikiant prieigą prie Lietuvos ir pasaulio informacijos išteklių, plėsti bendruomenei naudingas ir kokybiškas paslaugas.**

2018 m. lapkričio 30 d. baigti Bibliotekos priestato renovacijos ir modernizavimo darbai (Vytauto g. 22), vykdant investicinį projektą „Marijampolės Petro Kriaučiūno viešosios bibliotekos modernizavimas ir paslaugų plėtra“. Atsirado galimybės teikti naujos kokybės aptarnavimo paslaugas.

Šviesiose ir moderniose Lankytojų centro patalpose pirmajame aukšte įkurta Knygų erdvė: su jaukiomis poilsio zonomis ir periodinių leidinių skaitykla bei Šeimos kampeliu patiems mažiausiems bibliotekos lankytojams. Šalia įsikūrusi Konferencijų salė su modernia įranga. Antrajame aukšte įrengtos Skaityklos: krašto istorijos, informacijos ir individualaus darbo kabinos studijoms ir mokslui, Medijų erdvėje - viešoji interneto prieiga (13 darbo vietų, iš jų stacionarios - 8), muzikos, garso ir vaizdo dokumentų peržiūrai skirti įrankiai ir virtualios realybės akiniai. Didžioji ir Mažoji salės skirtos renginiams, parodoms, kūrybiniams ir edukaciniams užsiėmimams, bendruomenės veikloms. Visos patalpos pritaikytos neįgaliesiems – įrengtas liftas, patekimui į visas erdves, a

Šiuo metu visoje sistemoje įrengta 296 darbo vietos, iš jų 178 – kompiuterizuotos: 119 – viešosios prieigos, 59 – darbuotojams. Viešoji interneto prieiga teikiama Viešojoje bibliotekoje (35 darbo vietos) ir visuose padaliniuose, naudojama elektroninė vartotojų registracijos sistema (VRSS). Atnaujintos kompiuterizuotos darbo vietos darbuotojams, įsigyti 5 nauji kompiuteriai ir 3 procesoriai VRA įrenginiams, tačiau susidėvėjusi ir morališkai pasenusi kompiuterinė įranga kelia daug problemų viešosios interneto prieigos taškuose kaimo padaliniuose.

Savivaldybės bibliotekose lankėsi 18, 3 procento Marijampolės savivaldybės gyventojų. Miesto bibliotekų (Viešoji ir Draugystės bibliotekos) paslaugomis naudojosi 15, 5 % gyventojų, 28, 6 % sudarė vaikai iki 14 m. amžiaus.

 1 kaimo biblioteka aptarnauja – 858, 6 (2017 m. – 859, 7) gyventojus.

Vidutiniškai 1 lankytojas per metus bibliotekose apsilankė 19, 7 karto (vaikai iki 14 m. amžiaus – 27, 4 karto), 1 vartotojui išduodama 24, 4 dokumentai, vaikams – 18, 1 dokumento.

|  |  |  |  |  |
| --- | --- | --- | --- | --- |
|  | Iš viso SVB | Viešojoje bibliotekoje | Draugystės bibliotekoje | Kaimo bibliotekose |
|  | 2018 m.  | 2017 m.  | 2018 m. | 2017 m. | 2018 m. | 2017 m. | 2018 m. | 2017 m. |
| Vartotojų sutelkimo % | 18, 3 | 19, 3 | 10, 1 | 11, 0 | 5, 4 | 5, 6 | 23, 4 | 24, 4 |
| Vartotojų skaičius | 9894 | 10566 | 3572 | 3947 | 1902 | 2003 | 4420 | 4616 |
| Lankytojų skaičius | 194916 | 206679 | 68143 | 67712 | 44461 | 43908 | 82312 | 95059 |
| Dokumentų išdavimas | 241015 | 268034 | 60737 | 68322 | 37094 | 51346 | 143184 | 148366 |

2018 metais veikė 4 išorinio aptarnavimo punktai: 2 mieste ir 2 punktai kaimo teritorijoje. Išorinio aptarnavimo punktuose buvo aptarnauta 121 (2017 m. – 187) vartotojai, jiems išduota 1344 dokumentai.

**Viešosios bibliotekos materialinės bazės pokyčiai**.

2018 metais iš esmės gerėjo Viešosios bibliotekos materialinė bazė. Baigti Bibliotekos priestato remonto ir modernizavimo darbai, bendruomenei atvertos jaukios ir spalvingos erdvės. Papildomai savivaldybė skyrė 14, 5 tūkst. Eur. laiptinės ir parketo remontui Viešosios bibliotekos priestate. Bibliotekos lėšomis įrengti darbuotojų kabinetai – 11, 5 tūkst. Eur, įsigyta paveikslų kabinimo sistema ir rėmai – 929, 2 Eur. Draugystės bibliotekos patalpų ir įrangos būklė (išskyrus viešosios prieigos kompiuterius) – gera.

Kaimo bibliotekų patalpų būklė patenkinama. Problemiškesnė situacija ten, kur bibliotekos įsikūrę pastatuose kartu su bendruomenėmis: Balsupių, Tautkaičių, Puskelnių bibliotekos. Jų apšildymo sąnaudos ypač didelės, nes biblioteka išlaiko 3 kūrikų etatus, rūpinasi kuro pirkimu. Didelės ir Daukšių bibliotekos išlaikymo sąnaudos. Ten, kur bibliotekos įsikūrę seniūnijų, veikiančių mokyklų pastatuose, problemų nėra.

Remonto darbai atlikti Gavaltuvos, Valavičių ir Mokolų padaliniuose (sienų, grindų, durų remontas), statybinių medžiagų įsigijimui panaudota 3, 1 tūkst. Eur., automobilio remonto darbams – 949 Eur.

**Viešosios bibliotekos kultūros formavimas.**

Bibliotekos paslaugos ir veiklos buvo aktyviai viešinamos įvairiuose sklaidos kanaluose: vietinėje spaudoje, televizijoje ir radijuje, informacija talpinama į portalus ([www.suduvosgidas.lt](http://www.suduvosgidas.lt), [www.mususavaitė.lt](http://www.mususavaitė.lt), [www.epale.lt](http://www.epale.lt), [www.marijampollieciai.lt](http://www.marijampollieciai.lt), [www.susitikime2018.lt](http://www.susitikime2018.lt), [www.marijampole.lt](http://www.marijampole.lt), htts://es.europe.eu ir kitus) ir bibliotekos interneto svetainėje [www.marvb.lt](http://www.marvb.lt). Buvo naudojami mokamos reklamos įrankiai (facebook, miesto LEDBOX ir ACM lauko ekranai, vietinėje televizijoje ir radijuje). Bibliotekos atidarymo renginių reklama buvo ypač efektyvi, pasiekė daugiau kaip 34 tūkst. gyventojų. Bibliotekos veikla reguliariai viešinama bibliotekos elektroniniuose stenduose lauke patalpų viduje (paskelbta 28 informacijos: renginių ir paslaugų viešinimas, naujausių leidinių, gautų bibliotekoje, sąrašai, renginių anonsai ir pan.).

Viešoji biblioteka ir padaliniai aktyviai naudoja socialinius tinklus: 23 bibliotekų Facebobok paskyros turi beveik 10 tūkst. sekėjų, sukurta daugiau kaip 1, 6 tūkst. įrašų. Kaip bibliotekos veiklos viešinimo įrankiai naudojami i Instagram ir Youtube socialiniai tinklai.

2018 metais periodinėje spaudoje apie Petro Kriaučiūno viešosios bibliotekos veiklą išspausdinta 51 straipsniai, iš jų 34 parengė žurnalistai. Trys straipsniai paskelbti žurnale „Tarp knygų“, kiti – vietinėje spaudoje. Elektroninėje erdvėje paskelbta 213 straipsnių ir informacijų apie Viešosios bibliotekos ir padalinių veiklą ir renginius, iš jų 190 – interneto portaluose.

Marijampolės televizija parengė 35 reportažus apie bibliotekos veiklą, 2 radijo laidas parengė radijo stotis „Kapsai“ ir LRT laida „Ryto allegro“.

Parengti 7 naujienlaiškiai (572 paspaudimai). Gruodžio mėn. buvo parengtas ir išplatintas elektroninėje erdvėje „Marijampolei reikšmingų datų kalendorius“.

Metų eigoje buvo parengti įvairūs nedidelės apimties 60 pavadinimų reklaminiai leidiniai (plakatai, skrajutės, knygų skirtukai, lankstinukai, kvietimai ir pan.).

**Įstaigos pagrindinės problemos 2018 m. ir veiklos perspektyvos 2019 m.:**

1. Demografiniai procesai ir gyventojų skaičiaus mažėjimo tendencijos savivaldybėje, jaunimo neskaitymo problemos įtakoja objektyvius statistinių rodiklių pokyčius, todėl būtina aktyviau naudoti naujų lankytojų pritraukimo į Biblioteką priemones ir plėsti paslaugas .
2. Bibliotekos padalinių infrastruktūros modernizavimas – toliau nuosekliai organizuoti bibliotekų patalpų remontus, aprūpinimą baldais bei technika .

**Veiklos perspektyvos:**

1. Dalyvauti ir rengti bibliotekų infrastruktūrą ir paslaugas gerinančius projektus

 2. Tobulinti bibliotekų paslaugas bendruomenei, pagrindžiant vartotojų interesų pažinimu ir konsultavimu, organizuoti fondų ir vartotojų poreikių tyrimus.

3. Aktyviau ir nuosekliau viešinti Petro Kriaučiūno viešosios bibliotekos ir padalinių paslaugas ir gerąją patirtį, užtikrinti sklaidą elektroninėje erdvėje.

4. Kurti patrauklią mokymosi, saviraiškos, kūrybos ir laisvalaikio erdvę bibliotekose, organizuoti aktyvias ir edukacines veiklas jaunimui ir vaikams, skatinti skaitymą.

 5. Įsijungti ir aktyviai dalyvauti respublikiniuose skaitmeninio raštingumo ugdymo projektuose: „Prisijungusi Lietuva“: efektyvi, saugi ir atsakinga Lietuvos skaitmeninė bendruomenė“ ir „Gyventojų skatinimas išmaniai naudotis internetu atnaujintoje infrastruktūroje“.

Direktorė Daiva Kirtiklienė